stanford-oval/wikipedia huggingface dataset:
וונדר וומן
היסטוריה פרסומית > תור הזהב

| --- | --- |
 :  ראו גם – תור הזהב של הקומיקס
הופעת הבכורה של וונדר וומן הייתה ב-All Star Comics #8 (דצמבר 1941). לאחר חשיפתה בחוברת ה-DC השנייה הנמכרת ביותר, זכתה לתפקיד אורח ב-Sensation Comics #1 (ינואר 1942) ושישה חודשים לאחר מכן קיבלה כותר על שמה. בכך הפכה לגיבורת העל הראשונה בעלת סדרה משלה. עד מותו ב-1947 כתב מרסטון את כל עלילות וונדר וומן. הארי ג'. פיטר אייר את הסדרה ונתן לקומיקס מראה פשטני ונשי.
תוך זמן קצר הפכה וונדר וומן לארכיטיפ האישה המושלמת, כשהיא משתמשת בלאסו הקסום, בצמידים חסיני כדורים ובאימון האמזונות. היא הייתה יפה, אינטֶליגנטית, חזקה אך גם רגישה. באותו זמן, מקור כוחותיה היה "ריכוז האמזונות", ולא מתנת האלים, כפי שהוצג בסיפורים מאוחרים יותר. "לאסו האמת" שלה נוצר מאבנט הקסם של אפרודיטה, והוא נועד לאלץ את כל הנלכדים בו לספר את האמת. כאשר אתה לכוד בלאסו האמת זה בלתי אפשרי לשקר.
בסיפור המקור של הדמות, סטיב טרבור - קצין מודיעין בצבא ארצות הברית - התרסק עם מטוסו באי גן עדן, ביתן המבודד של האמזונות. הנסיכה דיאנה טיפלה בו וכן התאהבה בו. כשהאלה אפרודיטה הכריזה שזהו זמנה של אמזונה לערוך מסע לעולם הגברים כדי להילחם בנאצים, החל טורניר שמטרתו לקבוע מי מהן תיבחר. אף על פי שנאסר עליה להשתתף על ידי אמה, המלכה היפוליטה, הנסיכה דיאנה השתתפה בתחרויות תחת מעטה. כאשר ניצחה, נכנעה אמה ואיפשרה לה להפוך לנציגתן בעולם הגברי. דיאנה החזירה את טרבור לעולם החיצון ואימצה זהות סודית כאחות צבאית כדי לשמור עליו. בסופו של דבר שכר אותה טרבור לעבודה כעוזרת שלו. וונדר וומן נעזרה באחוות בנות ההולידיי בראשות אטה קנדי, שעד מהרה הפכה לחברה הבולטת היחידה, בעלת אופי ייחודי ונטייה לומר "Whoo-Whoo" ללא הפסקה, כך נהפכה לדמות קבועה בסדרה לצד דיאנה וסטיב טרבור.
במהלך שנות ה-40, כריכות החוברות הרבו לתאר נשים כבולות כשפיהן חסומים. לדבריו של מרסטון, שהיה פסיכולוג בבתי כלא, התאוריות מאחורי הסיפורים נגעו בשיקום פושעים. ואכן, משחר פרסומה, לא הסתפקה וונדר וומן בתפיסת פושעים, אלא גם ניסתה להחזירם למוטב באי הטרנספורמציה - אי קטן ליד גן עדן, ובו מתקן שיקום לפושעים שנבנה על ידי האמזונות.
באותה תקופה הצטרפה וונדר וומן לחברת הצדק של אמריקה, קבוצת גיבורי העל הראשונה, והייתה האישה הראשונה בקבוצה. היא שימשה כמזכירה של הקבוצה על אף שהייתה אחת מחבריה החזקים.
עם מותו של מרסטון ב-1947, הכתיבה עברה לידי רוברט קניגר. הארי ג'. פיטר המשיך לאייר את הסיפורים. בכתיבתו של קניגר, נהייתה וונדר וומן גיבורת על רגילה ופחות פמיניסטית. פיטר המשיך בכתיבת הסדרה עד חוברת #97, ופוטר בשל גילו המתקדם. בסיפורים שבאמתחתו יכולותיה גברו. העגילים שלה נתנו לה את האפשרות לנשום בחלל, הכתר שלה התגלה כבומרנג חזק ובלתי שביר ובעזרת צמידיה יכלה לתקשר עם אי גן העדן. נוסף על כך היא הטיסה מטוס בלתי נראה.
היסטוריה פרסומית > תור הכסף

| --- | --- |
 :  ראו גם – תור הכסף של הקומיקס
ב-1954 פרסם דוקטור פרדריק ורתהם את ספרו "פיתוי התמימים", שטען כי מדיום הקומיקס תרם לעבריינות נוער. כדי להתמודד עם ביקורתו של ורתהם ולאחר דיון סנאט, התארגנו מספר מו"לים ליצירת הרשות לקוד הקומיקס, ארגון שמטרתו סיווג מגזיני הקומיקס לגילאים וצנזורם במקרים מסוימים. במקביל וונדר וומן החלה להתאהב בדמויות גבריות בתחילה בסטיב טרבור וכשהתחיל תור הכסף של הקומיקס התאהבה גם ב"בן הים" וב-"Birdman".
הכותר עבר שינויים רבים מאמצע שנות החמישים ולאורך כל שנות השישים. המאייר הארי ג'. פיטר הוחלף ברוס אנדרו ומייק אספוזיטו וסיפור המקור של הדמות חודש (בחוברת #105), כאשר כוחותיה הגיעו כמתנה מהאלים, והיא נועדה להיות "יפה כאפרודיטה, חכמה כאתנה, חזקה מהרקולס וזריזה ממרקוריוס". שינויים נוספים כללו הסרתן של כל ההתייחסויות למלחמת העולם השנייה והענקת יכולתה של וונדר וומן לרחף מעל זרמי האוויר, כמו גם קביעת החוק לפיו אי גן העדן יושמד אם תדרוך בו כף רגלו של אדם נוסף.
מספר שנים לאחר מכן, חברת DC קומיקס הציגו את מושג ה"מולטי-יקום", ונקבע כי וונדר וומן מתור הכסף אכלסה את ארץ-1, כאשר וונדר וומן מתור הזהב אכלסה את ארץ-2. בשנות השישים, השתמש כותב הסדרה הקבוע, רוברט קניגר, במספר גימיקים שהצליחו עם דמותו של סופרמן. בדומה לסופרבוי, נוצרה הקריירה ה"סודית" של וונדר וומן כנערה - וונדר גירל. הכותב בוב האני, שכנראה לא היה מודע לכך שוונדר גירל אינה דמות נפרדת, צירף אותה לקבוצה החדשה שיצר, הטיטאנים הצעירים, ביחד עם דמויות המשנה רובין, קיד פלאש וספידי. מספר שנים מאוחר יותר, זכתה הוונדר גירל (שהפכה לדמות ביקום של DC לאחר הצטרפותה לטיטאנים הצעירים) לסיפור מקור משלה, בו התגלה שהיא למעשה דונה טרוי, יתומה שדיאנה אימצה ובטיפול שעברה באמזונאס ניתנו לה כוחות על.
היסטוריה פרסומית > תור הארד

| --- | --- |
 :  ראו גם – תור הארד של הקומיקס
בסוף שנות השישים וונדר וומן ויתרה על כוחותיה כדי להישאר בעולם הזה. היא בחרה שלא לנסוע עם האמזונות ליקום אחר, שם יוכלו להחזיר לעצמן את הקסם שאבד להן. כעת בעלת בוטיק מוד, דיאנה מצאה מורה רוחני סיני בשם אי צ'ינג. בהדרכתו למדה אמנויות לחימה רבות, ופעלה כסוכנת חשאית. המבנה החדש של הסדרה התבסס יותר על תוכניות ריגול מאשר גיבורי על, בניגוד לרוב יקום DC. כדי להדגיש את השינוי, עורכי הסדרה מחקו את כל קשריה לעולם גיבורי על, כשהחשוב ביניהם הוא הריגת סטיב טרבור (אף על פי שהוא שב בהמשך). מקרה יוצא דופן היה עימות אחד על אחד שהיה לה עם קאטוומן. דמותה דמתה יותר לגרסת תור הזהב של הקנרית השחורה.
שינוי זה עורר תמיכה והתנגדות. מספר מבקרים קיבלו בברכה את המעבר מגיבורת על מגוחכת לגיבורה בעלת אופי רציני יותר. אחרים הרגישו שהקומיקס מזניח את ההיסטוריה שלו. עטיפה שנויה במחלוקת הציגה את דיאנה יורה במטוס, בניגוד מוחלט לאופן הפעולה של וונדר וומן, כאשר דיאנה "החדשה" הרגה לא רק כדי להגן.
הפורמט החדש משך מספר כותבים שבדרך כלל לא מקושרים עם קומיקס. החשוב שבהם הוא סמואל דלאני, שכתב שתי חוברות בסדרה.
בשנות ה-70 המוקדמות קיבלה דיאנה בחזרה את כוחותיה ואת תלבושתה. לחלק מחזרתה אחראית פעילת זכויות האדם גלוריה סטיינם, שגדלה על הרפתקאותיה של וונדר וומן ונפגעה לראות את גיבורת העל המפורסמת ביותר גוועת ללא כוחותיה. הגיליון הראשון של מגזין Ms. מציג את וונדר וומן בתלבושת שנות ה-40 שלה על העטיפה ומכיל מאמר על הדמות. אירוני, משום שהשינוי בפורמט היה במקור הכרה בתנועת הפמיניזם. עידן האי צ'ינג, חרף המחלוקת, המשיך לצבור תאוצה, גם בשנים שבאו לאחר מכן, בקומיקס ובעיבודים קולנועיים. העונה השנייה וכן השלישית של סדרת הטלוויזיה בכיכובה של לינדה קרטר שאלו מאפיינים בולטים מדמות דיאנה בשנות ה-70.
הכותב והעורך רוברט קניגר שב למקורותיה של הדמות, ולמשך השנה הראשונה הוא הסתמך על סיפורים מתור הזהב. לאחר מכן, בסדרת חוברות שנמשכה תקופה של שנתיים תואר ניסיונה של וונדר וומן להתקבל מחדש לליגת הצדק ממנה פרשה. כדי להוכיח את עצמה, עברה 12 "מבחנים" (אנלוגיה למבחניו של הרקולס), כשעל כל אחד מהם פיקח חבר צוות אחר.
לאחר חזרתה של וונדר וומן לליגת הצדק, DC קומיקס הזמינו שינוי פורמט נוסף. הפופולריות של סדרת הטלוויזיה בכיכובה של לינדה קרטר, שהתרחשה במלחמת העולם השנייה, הביאה לכך שהקומיקס יתרחש גם הוא בזמן זה הודות לעקרון ה"רב-יקום" שוונדר וומן "המקורית" של שנות הארבעים וזו של שנות השבעים חיו בשני יקומים מקבילים. מאוחר יותר, כשסדרת הטלוויזיה שינתה את זמן התרחשותה לשנות ה-70, עשה כך גם הקומיקס. בסוף שנות ה-70 נהרג סטיב טרבור בשנית.
בתחילת שנות ה-80 נכתב סיפור מקורה של הדמות פעם נוספת על ידי ג'רי קונוויי. הודות לעקרון ה"רב-יקום", סטיב טרבור הוחזר לחיים והתרסק שוב באי גן העדן. החל מחוברת Wonder Woman #288 (פברואר 1982), השתנתה תלבושתה של וונדר וומן וכן הוצג הסמל המסחרי החדש של הדמות על העטיפה, בצורת WW מסוגנן.
וונדר וומן מתור הארד נלחמה מספר קרבות אפיים וראתה מספר כותבים נוספים עד לחתונתה עם סטיב טרבור בחוברת האחרונה, Wonder Woman #329 (פברואר 1986). כתוצאה מהשינויים שנעשו באירוע הקרוסאובר המשבר בעולמות האינסופיים, קיומם של וונדר וומן וסטיב טרבור מארץ-2 נמחקו כליל מעל דפי ההיסטוריה. וונדר וומן מארץ-2 לא נהרגה בסיפור זה, אלא חזרה בזמן לתקופת יצירתה, בכך התאפשר האתחול המחודש לסדרה.
היסטוריה פרסומית > אחרי המשבר

| --- | --- |
 :  ראו גם – העידן המודרני של הקומיקס
ב-1987, החזיר הכותב גרג פוטר את הדמות ליקום DC, ובמשך מספר חודשים תכנן וכתב את עלילות הדמות עם העורך ג'ניס רייס, ושאב מחקרים מהמיתולוגיה היוונית. עם תחילת הסדרה הצטרף אליו ג'ורג' פרז כצייר ועוזר כותב. בחוברת השנייה של הסדרה עזב פוטר את מלאכת הכתיבה ופרז הפך לכותב היחיד. הקוראים והמבקרים ראו את תקופתו של ג'ורג' פרז כאחת מנקודות השיא של וונדר וומן.
בבריאתה החדשה, וונדר וומן הייתה דיאנה, נסיכה ושליחה מאי גן עדן לעולם בני האדם. יופייה היה מהמם, כמתנה מהאלה אפרודיטה, וחוכמתה הייתה כשל אתנה. מהרה היא שאבה את כוחה, מהסטיה את ידידותה לאש ומארטמיס את אחדותה עם חיות הפרא ואינסטינקטים של ציידת. היא לא שמרה את זהותה בסוד, ולא הייתה גיבורת העל הראשונה. דיאנה דיברה בשפת אבותיה בלבד, וריאציה של יוונית קלאסית, ולמדה אנגלית רק כשהגיעה לאמריקה. בכל זאת, דיאנה אומנה כלוחמת והשתמשה בכוח קטלני ללא נקיפות מצפון כשהיה צורך בכך. בתקופתו של פרז, דיאנה התמודדה עם מלחמות, אי-צדק, אי-שוויון, מוות וקונפליקטים המערבים את האלים היווניים.
דמויות המשנה של הקומיקס השתנו גם הן. לדוגמה, סטיב טרבור נהיה לקצין חיל האוויר והיה מבוגר בהרבה מדיאנה. כך נמנע הרומן המסורתי בין השניים. במקום זאת, היה סטיב טרבור מעורב בקשר רומנטי עם אטה קנדי, שהפכה לשוטרת צבאית מבוגרת. אויבתה של דיאנה, הצ'יטה, שונתה לאישה היכולה להפוך לחתולה פראית דמוית אדם, יצור המהווה יריב ראוי אפילו לדיאנה.
לאחר שפרז עזב את הסדרה, כותבים ואומנים רבים ניסו ללכת בדרכו וחיקו את עבודתו על הדמות, במידת הצלחה משתנה. ויליאם מסנר לואבס כתב את הדמות נאמנה למקור, והציג את דמותה של האמזונה אדומת השיער ארטמיס, שלקחה על עצמה את זהותה של וונדר וומן לפרק זמן קצר. אולם, האיורים הציגו את האמזונות בתלבושות מצומצמות ובתנוחות מיניות, מה שיצר ביקורת פמיניסטית. מאוחר יותר ניסה הכותב והצייר ג'ון ביירן להחזיר את הסדרה ליסודותיה, וזכה לביקורות מעורבות מהקהל. הכותב והצייר פיל חימנז יצר סדרה שדומה בדרכים רבות לזו של פרז, בעיקר בגלל קווי הדמיון בין איורי השניים.
היסטוריה פרסומית > המשבר האינסופי

וונדר וומן לקחה תפנית אפלה במהלך שנת 2005, באירוע המשבר האינסופי. חוברת #219 בסדרה (החוברת התקשרה למיני סדרה Omac Project, המקדימה את המשבר) הסתיימה כשוונדר וומן חנקה למוות את מקסוול לורד במטרה לשבור את שליטתו על סופרמן. הפעולה הזאת באה בניגוד למסורת ארוכת השנים של הדמות, שהתנגדה להרג. פעולה זאת, ואלו שבאו אחריה, סיימו את חברותה עם סופרמן ובאטמן, ומעמדה נהיה מפוקפק בעיני רוב הגיבורים. העמוד האחרון של Omac Project הראה את Brother Eye משדר לכל העולם קטע ווידאו של וונדר וומן רוצחת את מקסוול לורד, כשאחריו מופיעה המילה רצח.
בחוברת #221, וונדר וומן מגנה על עצמה ממספר אומקים שתקפו אותה בביתה. במהלך החוברת, היא מגיעה לבית החולים כדי לעזור לנער פצוע, וצופה באנשים הרואים את הווידאו ומגיבים לו בפחד. Brother Eye הצליח להרוס את האמון שהיה לעולם בה. בתחילת המשבר האינסופי, סופרמן ובאטמן מפקפקים בה. הראשון רואה בה רוצחת בדם קר, ואילו השני רואה בה את התבטאות המחשבה שגרמה למספר חברי ליגת הצדק למחוק את זכרונותיהם של נבלים.
כדי להרע את המצב, ב-Brother Eye ,Infinite Crisis #2 מתנקם בה על הרצח של מקסוול לורד, ומוציא לפועל את השלב האחרון בפרויקט "אמת וצדק", הכולל פלישה לארץ האמזונות והשמדתן תוך ניצול כל אומק שנותר. דיאנה וחברותיה האמזונות, כעת מנוכרות מהעולם שבחוץ, נלחמות על חייהן. ב-Infinite Crisis #3, האמזונות מוכנות להשמיד את כל האומקים בעזרת נשק חדש ורב עוצמה. אך במהלך הקרב דיאנה מבינה ש-Brother Eye צופה ומשדר, והפעלת אלימות כה הרסנית מול תושבי העולם רק תחמיר את השלכות רצח מקסוול לורד. לאחר שהנשק The Purple Ray of Death מנוצל פעם אחת, וונדר וומן משכנעת את האמזונות לכבות אותו. היא קוראת לאלאנה, שמנהיגה את אי גן-העדן ואת האמזונות הנותרות לעבור לממד אחר. וונדר וומן, מצדה, מחליטה שלא להצטרף אליהן, ונשארת להילחם באומקים לבדה.
עיבוד למדיות נוספות

בשנים 1975–1979 עובדה דמותה של וונדר וומן לסדרת טלוויזיה בלייב אקשן בשם "אשת חיל" בכיכובה של לינדה קרטר. בעונתה הראשונה של הסדרה תוארו הרפתקאותיה בתקופת מלחמת העולם השנייה, ולאחר מכן עודכנו לזמן הווה.
סרט הנפשה בשם "וונדר וומן" נעשה על הדמות במרץ 2009 בדיבובה של קרי ראסל.
וונדר וומן היא אחת מדמויות DC קומיקס במשחק המחשב מורטל קומבט נגד יקום DC (2009) הנלחמות נגד דמויות מורטל קומבט.
השחקנית הישראלית גל גדות לוהקה בשנת 2013 על ידי הבמאי זאק סניידר לתפקיד וונדר וומן ביקום הקולנועי של DC.
ב-2 ביוני 2017 יצא לאקרנים הסרט "וונדר וומן" בבימויה של פאטי ג'נקינס ובהפקתם המשולבת של צ'ארלס רובן, דבורה סניידר וזאק סניידר. לצד גל גדות בתפקיד וונדר וומן, שיחקו גם כריס פיין בתפקיד סטיב טרבור, קוני נילסן בתפקיד המלכה היפוליטה ולוסי דייוויס בתפקיד אטה קנדי.
סרט ההמשך "וונדר וומן 1984" יצא לאקרנים ולשירות הסטרימינג HBO Max ב-25 בדצמבר 2020 לאחר שתוכנן לצאת לאקרנים ויציאתו נדחתה מספר פעמים בעקבות מגפת הקורונה.
סרט הנפשה נוסף בשם וונדר וומן: השושלת ממשיכה נעשה על הדמות באוקטובר 2019 בדיבובה של רוזריו דוסון
הכרה ציבורית

באוקטובר 2016, לכבוד 75 שנה ליצירת הדמות הכריז האו"ם על וונדר וומן כשגרירה של כבוד להעצמת נשים ונערות, אך כעבור חודשיים חזר בו הארגון מהכרזה עקב מחאה על השימוש במיניותה של הדמות.
הערות שוליים

↑  כך כונתה במגזין בוקי ואף בסדרת הטלוויזיה ששודרה בשנות ה-70. בשנים אלו נהגו לתרגם לעברית בקפדנות ואף לעברת את שמות הדמויות בסדרות, בסרטים ובספרים.
↑  Top 100 Comic Book Heroes: #5 - Wonder Woman
↑  The 50 Greatest Comic Book Characters
↑  בריאן טרואיט, Gal Gadot cast as Wonder Woman in Batman/Superman film, USA TODAY (באנגלית אמריקאית)
↑   אחרי שנבחר גבר למזכ"ל, האו"ם יכריז על וונדר וומן שגרירה של כבוד, באתר הארץ, 16 באוקטובר 2016
↑  Wonder Woman dropped from UN role for being too sexy
| --- | --- |
בקרת זהויות :  NLI: 987007339376105171  PLWABN: 9810600460605606  BnF: cb14643570v (data)  GND: 106485950X  ISNI: 0000 0000 4146 7433  LCCN: nb2016002161  NKC: xx0271887  NLA: 67756385  SELIBR: 381431  SUDOC: 182130096  VIAF: 137145541777896600660   WorldCat (עם VIAF): 137145541777896600660 
בסוף שנות ה-60 שינתה סדרת וונדר וומן את אופייה והתקרבה יותר לסדרות ריגול מאשר לגיבורי על.
Wonder Woman Vol 2 #1. תחילת העידן המודרני של הדמות.
בלה רמזי

| --- | --- |

 לידה:  ספטמבר 2003 (גיל: 21) נוטינגהאם, הממלכה המאוחדת 
 שם לידה:  איזבלה מיי רמזי
 מדינה:  הממלכה המאוחדת 
 תקופת הפעילות:  מ-2016 
 מקום לימודים:  Stagecoach Theatre Arts  Central Junior Television Workshop 
 http://www.bellaramsey.com
 פרופיל ב-IMDb
 
איזבלה מיי רמזי (באנגלית: Isabella May Ramsey; נולדה ב־25 בספטמבר 2003) הוא שחקןית וזמרת אנגלי. הופעת הבכורה שלה כשחקןית הייתה בתפקיד ליאנה מורמונט בסדרת הפנטזיה "משחקי הכס" של רשת HBO. ידועה בעיקר בזכות תפקידו כאלי בסדרה "The Last Of Us", עוד היא ידוע מהופעתה בתפקיד ראשי בדמות מילדרד האבל בסדרה "המכשפה הכי גרועה" של ערוץ CBBC. ב־2018 החל לדבב את הילדה בסדרה "Hilda" בנטפליקס.
ביוגרפיה

איזבלה מיי רמזי נולדה בעיר נוטינגהאם שבמחוז נוטינגהאמשייר. אביו, אלכס, הוא איש עסקים. רמזי סיימה את לימודיו בבית הספר האינטרנטי InterHigh School.
קריירה

רמזי החלה לשחק כתחביב כבר בגיל ארבע, ב־Stagecoach Theatre Arts בסניף לאפבורו, שם שיחק במשך שבע שנים. אחר כך הופיעה ב"סדנת הטלוויזיה", והחל להיבחן להופעה בתפקידים מקצועיים.
בשנים 2016 עד 2019 גילםה רמזי את ליאנה מורמונט בסדרת הפנטזיה "משחקי הכס" של HBO. זה היה התפקיד הראשון עליו קיבלה קרדיט. הופעת הבכורה שלו הייתה בעונה השישית בפרק 7 ("The Broken Man"), עליו קיבלה תגובות טובות מחובבי הסדרה ומהמבקרים. תגובות דומות קיבל כשהופיעה בפרק הסיום של העונה "The Winds of Winter". בעיתון הוליווד ריפורטר נכתב עליה שהיא "הכוכב הפורץ של העונה השישית". רמזי המשיךה להופיע בתפקיד ליאנה בעונות השביעית והשמינית של הסדרה.
ב־2017 כיכבה רמזי בעיבוד הטלוויזיוני של ספרי "המכשפה הכי גרועה" בתפקיד המכשפה מילדרד האבל. על תפקיד זה זכה ב־2019 בפרס השחקנית הצעירה הטובה ביותר של פרסי הילדים של האקדמיה הבריטית לאמנויות הקולנוע והטלוויזיה (BAFTA). רמזי עזבה את הסדרה ב־2020, והוחלףה על ידי השחקנית לידיה פייג'.
ב־2018 החלה רמזי להופיע בתפקיד הראשי בסדרה "הילדה" של נטפליקס.
במאי 2021 לוהק רמזי לתפקיד בסדרת הטלוויזיה להיות אליזבת.
ב־2023 החלה לשחק בסדרה האחרונים מבינינו בתפקיד אלי ויליאמס, נערה בת 14 המפגינה כעס ועוינות כלפי הסובבים אותה, אך בחשאי משתוקקת לתחושת קרבה ושייכות; שנאלצת להתלוות אל ג'ואל במשימתו להבריח אותה לצדה השני של ארצות הברית עקב היותה חסינה מפני מגפת הקורדיספס ואי-לכך, המפתח ליצירת חיסון. על תפקיד זה היה מועמדת לפרס גלובוס הזהב לשחקנית הטובה ביותר בסדרת דרמה לשנת 2023.
פילמוגרפיה > קולנוע

| שנה | שם | תפקיד | הערות |
| --- | --- | --- | --- |
| 2018 | Two for Joy | מירנדה |  |
| 2018 | הולמס & ווטסון | פלוטסם |  |
| 2019 | הנסיכה איימי | הנסיכה גיזנה | דיבוב |
| 2019 | ג'ודי - מעבר לקשת | לומה לופט |  |
| 2020 | התנגדות | אלסבת' |  |
| 2021 | הִילדה ומלך ההר | הִילדה | דיבוב |
| 2022 | קתרין, המכונה ציפור קטנה | בירדי |  |
| 2023 | מרד התרנגולים: עלייתם של הנאגטס | מולי | דיבוב |
| TBA | Monstrous Beauty | ברברה פילד |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2016–2019 | משחקי הכס | ליאנה מורמונט | 9 פרקים |
| 2019-2017 | המכשפה הכי גרועה | מילדרד האבל | תפקיד ראשי (עונות 3-1); 39 פרקים |
| 2018 | Requiem | מטילדה הצעירה | פרק: "The Blue Room" |
| 2018–הווה | הילדה | הילדה | דיבוב (2 עונות); 26 פרקים |
| 2020 | Shepherd's Delight | ילדה בפארק | סדרת רשת; פרק: "Self-Tape 48" |
| 2020 | חומריו האפלים | אנג'ליקה | 6 פרקים |
| 2020 | קייטנת האי | רמונה (בגיל 15) | דיבוב; פרק: "Ghost Baby Jabberwock" |
| 2022 | להיות אליזבת | ג'יין גריי | תפקיד ראשי |
| 2023 | כלואים | קלסי מורגן | תפקיד ראשי (עונה 2); 3 פרקים |
| 2023–הווה | האחרונים מבינינו | אלי | תפקיד ראשי |
פרסים ומועמדויות

| שנה | Award | Category | Work | Result | Ref>  |
| --- | --- | --- | --- | --- | --- |
| 2020 | פרס גילדת שחקני המסך | הביצוע הטוב ביותר של אנסמבל בסדרת דרמה | משחקי הכס | מועמדות |  |
| 2023 | פרס איגוד מבקרי הקולנוע האמריקאי | המבצע הצעיר הטוב ביותר | קתרין, המכונה ציפור קטנה | מועמדות |  |
| 2023 | פרס הסרטים והטלוויזיה של MTV | הופעה פורצת | האחרונים מבינינו | מועמדות |  |
| 2023 | פרס הסרטים והטלוויזיה של MTV | הצמד הטוב ביותר (עם פדרו פסקל) | האחרונים מבינינו | זכייה |  |
| 2023 | פרס TCA | הישג אישי בדרמה | האחרונים מבינינו | מועמדות |  |
| 2023 | פרס אמי לבידור בפריים טיים | שחקנית ראשית בסדרת דרמה | האחרונים מבינינו | מועמדות |  |
| 2023 | פרס גות'הם | הביצועים הטובים ביותר בסדרה חדשה | האחרונים מבינינו | מועמדות |  |
| 2024 | פרס גלובוס הזהב | השחקנית הטובה ביותר - סדרת דרמה | האחרונים מבינינו | מועמדות |  |
| 2024 | פרס בחירת מבקרי הטלוויזיה | השחקנית הטובה ביותר בסדרת דרמה | האחרונים מבינינו | מועמדות |  |
| 2024 | פרס סאטורן | ההופעה הטובה ביותר של שחקן צעיר יותר בסדרת טלוויזיה | האחרונים מבינינו | מועמדות |  |
| 2024 | פרס האקדמיה האוסטרלית לאמנויות הקולנוע והטלוויזיה הבינלאומיים | השחקנית הטובה ביותר בסדרה | האחרונים מבינינו | מועמדות |  |
| 2024 | פרס בחירת הקהל | כוכב השנה בטלוויזיה בדרמה | האחרונים מבינינו | מועמדות |  |
| 2024 | פרס גילדת שחקני המסך | הביצוע הטוב ביותר של אנסמבל בסדרת דרמה | האחרונים מבינינו | מועמדות |  |
| 2024 | פרס גילדת שחקני המסך | ההופעה הטובה ביותר של שחקנית בסדרת דרמה | האחרונים מבינינו | מועמדות |  |
| 2024 | פרס אינדפנדנט ספיריט | ההופעה הראשית הטובה ביותר בסדרה חדשה עם תסריט | האחרונים מבינינו | מועמדות |  |
| 2024 | פרס סטלייט | השחקנית הטובה ביותר בסדרת דרמה/ז'אנר | האחרונים מבינינו | מועמדות |  |
| 2024 | פרס האקדמיה הבריטית לטלוויזיה | השחקנית הטובה ביותר | האחרונים מבינינו | מועמדות |  |
התפשטות תרמית

התפשטות תרמית  היא הנטייה של החומר לשינוי הנפח כתגובה לשינוי טמפרטורה.
כאשר החומר עובר חימום, החלקיקים מתחילים לנוע מהר יותר, ולכן בדרך כלל נוצר ביניהם מרחק ממוצע גדול יותר. חומרים שמתכווצים עם עליית הטמפרטורה הם נדירים. האפקט הזה מתרחש בטווחי טמפרטורה מוגבלים (ראו דוגמאות בהמשך). אם נחלק את עוצמת ההתפשטות בשינוי בטמפרטורה, נקבל את המקדם של החומר להתפשטות תרמית.
סקירה כללית > חיזוי התפשטות

אם משוואת המצב זמינה, ניתן להשתמש בה כדי לחזות את הערכים של התפשטות תרמית בכל הטמפרטורות והלחצים הנדרשים, יחד עם פונקציות מצב רבות אחרות.
סקירה כללית > תופעת ההתכווצות

קיימים חומרים מעטים אשר מתכווצים בחימום בטווחי טמפרטורה מסוימים. תופעה זו נקראת "התפשטות תרמית שלילית", ולא "התכווצות תרמית". כך, לדוגמה, מקדם ההתפשטות התרמית של המים יורד לאפס כאשר הם מקוררים ל-4°C בערך. מתחת לטמפרטורה הזו הוא הופך לשלילי, זה אומר שיש למים צפיפות מקסימלית בטמפרטורה זו, וזה גורם לכך שמים נמצאים בטמפרטורה זו בעומקי גופי מים במהלך תקופות ארוכות של מזג אוויר מתחת לאפס. כמו כן, לסיליקון טהור יש מקדם התפשטות תרמית שלילי בטווח טמפרטורות בין 18° קלווין ועד 120° קלווין.
סקירה כללית > גורמים המשפיעים על התפשטות תרמית

בניגוד לגזים או נוזלים, חומרים מוצקים נוטים לשמור על צורתם כאשר הם עוברים התפשטות תרמית. ההתפשטות התרמית בדרך כלל נמוכה יותר ככל שגדלה אנרגיית הקשר, שמשפיעה גם על קשיות של מוצקים. משום כך לחומרים קשיחים יש התפשטות תרמית נמוכה. נוזלים מתפשטים יותר ממוצקים, אבל גם הם במידה מועטה. ההתפשטות התרמית של זכוכית גבוהה יותר מזו של גבישים. בהתארגנות מחדש של החלקיקים בטמפרטורת המעבר הזגוגית, אשר מתרחש בחומר אמורפי, מתרחשים שיבושים באפיון של מקדם התפשטות תרמית או חום סגולי. שיבושים אלה מאפשרים זיהוי של טמפרטורת המעבר הזגוגית בהם הופך נוזל בקירור לזכוכית. ספיגה או שחרור של מים (או ממיסים אחרים) יכולים לשנות את גודלם של חומרים נפוצים. חומרים אורגניים משנים את גודלם בספיגת ממיסים, במידה רבה יותר מאשר בעקבות ההשפעה של ההתפשטות התרמית. פלסטיק נפוץ שנחשף למים, לטווח הארוך, יכול להתפשט באחוזים רבים.
מקדם התפשטות תרמית

מקדם ההתפשטות התרמית מתאר כיצד גודל האובייקט משתנה עם שינוי הטמפרטורה, כלומר, הוא מודד את השינוי בגודל בכל טמפרטורה, כשהלחץ נשאר קבוע. פותחו מספר סוגים של מקדמים: מקדם נפחי, מקדם של שטח ומקדם ליניארי. כל מקדם תלוי ביישום מסוים, שבו יש חשיבות לממד מסוים. עבור מוצקים, אפשר לצפות לשינוי אורך, או שטח. מקדם התפשטות תרמית נפחי הוא מקדם ההתפשטות התרמית הבסיסי ביותר. באופן כללי, כשחומרים מתפשטים או מתכווצים בגלל השתנות הטמפרטורה שלהם, ההתפשטות או ההתכווצות מתרחשות לכל הכיוונים. חומרים המתפשטים באותו קצב לכל כיוון נקראים איזוטרופיים. עבור חומרים איזוטרופיים, ניתן לחשב מקדם שטח או מקדם ליניארי באמצעות מקדם נפח.
מקדם התפשטות תרמית > מקדם התפשטות תרמית נפחי כללי

במקרה הכללי של גז, נוזל, או מוצק, הנוסחה לחישוב המקדם נפחי של ההתפשטות התרמית היא:
P מציין כי הלחץ נשאר קבוע במהלך התפשטות, והמשמעות של "V" היא שמדובר במקדם נפחי (לא ליניארי). במקרה של גז, העובדה שהלחץ נשאר קבוע חשובה, כי נפח הגז משתנה באופן ניכר עם שינוי הלחץ והטמפרטורה. עבור גז בעל צפיפות נמוכה, ניתן לראות בחוק הגז אידיאלי.
התפשטות במוצקים

חומרים בדרך כלל משנים את הגודל שלהם, כאשר הם נחשפים לשינוי הטמפרטורה, בעוד הלחץ נשאר קבוע. כשמדובר בחומרים מוצקים, הלחץ אינו משפיע באופן ניכר על גודלו של האובייקט, ולכן לגבי מוצקים אין בדרך כלל צורך לציין כי הלחץ הוא קבוע. בהנדסת חומרים, מקדמי ההתפשטות התרמית של מוצקים נפוצים אינם משתנים, בדרך כלל, באופן משמעותי בטווח של טמפרטורות שבו הם נועדו לשמש, לכן אין צורך בדיוק גבוה. חישובים מעשיים יכולים להיות מבוססים על ערך קבוע, על בסיס הממוצע של מקדם ההתפשטות.
התפשטות במוצקים > התפשטות ליניארית

מקדם התפשטות תרמית ליניארית מתאר שינוי "מידות ליניאריות" של החומר בתגובה לשינוי הטמפרטורה. זהו שינוי השבר באורך לפי מידת שינוי הטמפרטורה. בהתעלמות מהלחץ, אנחנו יכולים לכתוב:
 \alpha _{L}={\frac {1}{L}}\,{\frac {dL}{dT}}
כאשר  L הוא מימד ליניארי (למשל אורך) ו  dL/dT, הוא שיעור השינוי של ממד ליניארי לכל יחידת שינוי בטמפרטורה.
ניתן להעריך שינוי בממד הליניארי: :
 {\frac {\Delta L}{L}}=\alpha _{L}\Delta T
משוואה זו פועלת היטב כל עוד מקדם התפשטות ליניארי אינו משתנה בהרבה עם שינוי בטמפרטורה
 \Delta T . אם כן, המשוואה צריכה להיות משולבת.
התפשטות במוצקים > התפשטות ליניארית > השפעת ההתפשטות התרמית על מתיחה

עבור חומרים מוצקים עם אורך משמעותי, כמו מוטות או כבלים, התפשטות תרמית יכולה להיות מתוארת על ידי מתיחת החומר, וניתנת על ידי  \epsilon _{\mathrm {thermal} } ומוגדרת כ:
כלומר  L_{\mathrm {initial} } הוא אורך לפני השינוי בטמפרטורה, ו- L_{\mathrm {final} } הוא אורך לאחר השינוי בטמפרטורה.
עבור רוב המוצקים, ההתפשטות התרמית פרופרציונלית לשינוי בטמפרטורה:
לכן, שינוי במתיחה או בטמפרטורה יכול להיות מוערך על ידי:
כאשר:
התפשטות במוצקים > התפשטות שטח

מקדם התפשטות תרמית מתייחס לשינוי מידות שטח של חומר עם שינוי הטמפרטורה. זהו שינוי בשטח לכל שינוי בטמפרטורה. בהתעלמות מהלחץ, אנחנו יכולים לכתוב:
כאשר  A שטח כלשהו של האובייקט,  dA/dT הוא שיעור השינוי של שטח זה לכל יחידת שינוי בטמפרטורה. שינוי בממד הליניארי ניתן להעריך כ:
משוואה זו פועלת היטב כל עוד מקדם התפשטות הליניארי אינו משתנה הרבה עם שינוי בטמפרטורה  \delta T. אם כן, צריכים לעשות אינטגרל למשוואה.
התפשטות במוצקים > התפשטות נפחית

עבור מוצק, אנו יכולים להתעלם מהשפעות הלחץ על החומר, מקדם התפשטות תרמית נפחי ניתן לכתוב
:
כאשר V הוא נפח החומר,  dV/dT הוא שיעור השינוי בנפח זה עם הטמפרטורה.
משמעות הדבר, הנפח של החומר משתנה במידה קבועה. לדוגמה, גוש פלדה עם נפח של 1 מטר מעוקב עשוי להתפשט 1.002 מ"ק כאשר הטמפרטורה עולה ב-50°C. זוהי התפשטות של 0.2%. אם היה לנו גוש של פלדה עם נפח של 2 מ"ק, ולאחר מכן, תחת אותם תנאים, זה היה מתפשט ל-2.004 מ"ק, שוב התפשטות של 0.2%. מקדם התפשטות נפחית יהיה 0.2% עבור עליה ב-50°C, או 0.004% לכל מעלה C.
אם ידוע מקדם ההתפשטות, נוכל לחשב את השינוי בנפח:
כאשר  \Delta V/V השבר הוא השינוי בנפח (למשל, 0.002) ו  \Delta T הוא השינוי בטמפרטורה (50°C). בדוגמה לעיל ההנחה מבוססת על כך שמקדם ההתפשטות אינו משתנה עם השינוי בטמפרטורה. לא תמיד זה נכון, אבל עבור שינויים קטנים בטמפרטורה, זהו קירוב טוב. אם מקדם התפשטות נפח משתנה במידה ניכרת עם הטמפרטורה, אז צריכים לעשות אינטגרל למשוואה לעיל:
כאשר  T_{0} היא הטמפרטורה ההתחלתית  \alpha _{V}(T) הוא מקדם התפשטות נפח כפונקציה של הטמפרטורה T.